钦定古今图书集成/理学汇编/文学典/第104卷 > 苏祐
## 钦定古今图书集成/理学汇编/文学典/第104卷 > 苏祐

按《列朝诗集》，“祐字允吉，濮州人。嘉靖丙戌进士，除吴
县令，拜监察御史，出为江西副使，以副都御史抚山
西，入为刑部右侍郎，又以兵部左侍郎总督宣大，罢
归。侍郎诗麤豪伉浪，奔放自喜。今人不复详其风格，
徒以其声调叫号，近于雄浑，遂谓《关塞》之篇，不愧横
槊，何相者之举肥也？”鲁王孙观𬉼评曰：“格不高而气
逸，调不古而情真。”又谓其二子青出于蓝。盖齐鲁间
之论如此。